### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. november 2023 har vedtaget Magistratens foranstående indstilling af 13. november 2023.

Socialdemokratiets, Socialistisk Folkepartis og Radikale Venstres byrådsgrupper kunne tiltræde indstillingen og ønskede en flertalsudtalelse medsendt.

Enhedslisten de Rød-Grønnes byrådsgruppe kunne ikke tiltræde indstillingen og ønskede en mindretalsudtalelse medsendt.

Danmarksdemokraternes byrådsgruppe kunne tiltræde indstillingen og ønskede følgende mindretalsudtalelse medsendt: ”Danmarksdemokraterne ser med stor skepsis på nedrivning af Eskegårdens stuehus, som er registreret som bevaringsværdigt. Danmarksdemokraterne opfordrer derfor lokalområdet til at forholde sig til nedrivningsforslaget i forbindelse med den offentlige høring.”

###

Offentlig fremlæggelse af forslag til Lokalplan 1161, Boligområde ved [adresse] i Mårslet, og Tillæg 109 til Kommuneplan 2017.

### Resume

Lokalplanområdet er ca. 3,5 ha og ligger ved [adresse] og Bedervej i Mårslet.

Lokalplanen er udarbejdet efter anmodning fra privat bygherre med henblik på boligbebyggelse. Lokalplanen giver mulighed for 42 række- og dobbelthuse i 1-2 etager. I alt 5.512 m², heraf 25% almene boliger.

Lokalplanen giver mulighed for en ny adgangsvej til boligerne, som går igennem et kommunalt ejet rekreativt område, der opkvalificeres med beplantning, stier og fritlægning af et rørlagt vandløb.

Lokalplanen sikrer, at bebyggelsen og vejen udformes under hensyntagen til Giber Å, grundvandsinteresser, eksisterende beplantning og naboer. Lokalplanen sikrer sammenhængende stier på tværs af området og en ny ”natur-zone” på 30 m langs åen.

Lokalplanen er ikke i overensstemmelse med kommuneplanens konkrete rammer. Den ledsages derfor af et kommuneplantillæg, som ændrer den nordlige del fra bolig/erhverv til lav bolig med krav om 25 % almene boliger, og der tilføjes mulighed for at etablere en adgangsvej.

Forslaget til udbygningsaftale sikrer opkvalificering af det rekreative område langs vejen og fastlægger krav til anlæg og beplantning. Aftalen omfatter også en ny bro over [adresse] og en trampesti øst for åen, uden for lokalplanområdet.

Området har tinglyste vejbyggelinjer til en omfartsvej. Da der planlægges for anden anvendelse end en omfartsvej, anbefales en del af deklarationen aflyst i forbindelse med lokalplanen.

### Beslutningspunkter

Det indstilles, at

1) forslag til Lokalplan 1161 godkendes til offentlig fremlæggelse,

2) forslag til Tillæg nr. 109 til Kommuneplan 2017 godkendes til offentlig fremlæggelse,

3) forslag til udbygningsaftale godkendes til offentlig fremlæggelse.

4) Teknik og Miljø bemyndiges til at aflyse deklaration om byggelinjepålæg til en omfartsvej i nødvendigt omfang, efter den endelige vedtagelse af Lokalplan 1161.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 13-11-2023

Ib Mikkelsen: 4

Fremsendes til [adresse] med bemærkning, at Magistraten i mødet den 13. november 2023 anbefaler, at byrådet tiltræder Magistratsafdelingen for Teknik og Miljøs indstilling af 1. november 2023.

Malene Overgaard, Bob Møller og Emma Mathiasen tog forbehold vedr. deklaration for kystbeskyttelseslinjen.